《暮行》
宋代·王令

晴烟去人高，暮色上天半。
山衔日入深，云伫星出缓。
涂昏归鞍长，林近去翎短。
悠悠宵偃慵，衍衍暮行款。
南城岌高跻，近野匝四坦。
来期遐思舒，暮云所见罕。
星星颭风灯，历历吹月琯。
静乐遗世喧，清思破尘懒。
心通江海浮，气寒天地满。
兹兴将谁同，儿辈未宜筭。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。